Diari Oficial de la Generalitat Valenciana


Sumari del DOGV 6374, del 11-10-2010 (2010/10103)

Notificació de la sentència dictada en el judici de separació contenciosa número 141/2004.
------------------------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10438


Organisme emissor
:   Jutjat d'Instrucció Número 3 de Torrevieja

Tipus de document
:   Edicte

Notificació de la sentència dictada en el judici de separació contenciosa número 141/2004. [2010/10620]  
Separació contenciosa 000141/2004  
Demandant: Elena Moure San José.  
Procuradora: Ana Ortuño Sansano.  
Demandat: Manuel Soriano Bernabé.  
Manament.  
Al Diari Oficial de la Comunitat Valenciana, participe: que en aquest Jutjat se segueix el procediment esmentat més amunt, en què s'ha disposat dirigir-vos aquest manament a fi que publiqueu la sentència dictada en el procediment de separació contenciosa número 141/04, amb data 19 de novembre de 2007, atés que la demandant ha obtingut el reconeixement de justícia gratuïta. S'adjunta còpia de la sentència, la dispositiva de la qual és, literalment, com es diu:   
«Primer. Declare la separació matrimonial de les parts, que van contraure matrimoni el 28 de març de 1987, amb tots els efectes legals inherents a aquesta declaració.  
Segon. Dispose les mesures reguladores de la crisi matrimonial següents:  
1. L'atribució a l'actora de la guarda i custòdia de les filles menors tingudes en el matrimoni Celia María i Natalia, i s'estableix en favor del demandat senyor Soriano Bernabé un règim de visites consistent que podrà tenir-les en companyia seua tots els caps de setmana des de les 16.00 hores del divendres a les 20.00 del diumenge i la meitat dels períodes vacacionals.  
2. No pertoca l'assignació del domicili i l'aixovar familiars.  
3. S'estableix una pensió d'aliments a favor dels fills Carlos, Celia María i Natalia, amb càrrec al pare, de 600 euros mensuals, a raó de 200 euros per a cada un d'ells, que el demandat haurà d'ingressar per mesos anticipats en el compte que l'actora designe a aquest efecte. Aquesta quantitat s'actualitzarà anualment de conformitat amb la variació de l'índex de preus de consum que siga determinat per l'Institut Nacional d'Estadística o organisme que el substituïsca.  
Tercer. No hi ha mèrits per a fer imposició expressa de les costes processals a les parts.  
Quart. Una vegada siga ferma aquesta sentència es produirà la dissolució del règim econòmic matrimonial.  
Cinqué. Una vegada siga ferma aquesta sentència s'expedirà el corresponent exhort al Registre Civil de Torrevieja als efectes legals pertinents.  
Notifiqueu aquesta resolució a les parts, amb indicació que s'hi pot interposar recurs d'apel·lació, que caldrà preparar per escrit presentat davant d'aquest Jutjat, dins del termini de cinc dies següents a la notificació, on s'esmenten els pronunciaments d'aquesta que s'impugnen, tot això davant de l'Audiència Provincial d'Alacant.  
Aquesta és la meua sentència, que s'inserirà en el llibre únic de sentències i interlocutòries definitives d'aquest Jutjat, i de la qual cal deixar un certificat literal en la causa, que jutjant en primera instància, pronuncie, mane i firme».  
I atés que el demandat esmentat, Manuel Soriano Bernabé, es troba en parador desconegut, expedisc aquest edicte a fi que li valga de notificació de forma deguda.  
I a fi que es porte a cap el que s'ha acordat, us dirigisc aquest manament, que espere que torneu complit pel conducte del seu rebut.  
Torrevieja, 8 de setembre de 2010.- El secretari judicial: Santiago Pérez Vergara.